Радња серије смештена у шездесете године двадесетог века, у фиктивну маркетиншку агенцију "Стерлинг–Купер" на Менхетну (Њујорк). Фирма је касније променила назив у "Стерлинг–Купер–Дрејпер–Прајз", а потом у "Стерлинг–Купер и партнери". Термин "Људи са Менхетна" (или тачније "Момци са Медисона", како је назив преведен у Хрватској) исковали су педесетих њујоршки маркетиншки магови. Централна фигура серије је Доналд "Дон" Дрејпер, креативни директор агенције, те се кроз седам сезона прате, како догађаји из његовог пословног окружења, тако и породични живот и проблеми које има са супругом, Бети Дрејпер. Неке од тема којима се серија бави су старење, смрт, усамљеност, каријеризам, родитељство, и најконтроверзнија – превара и неверство. Као битни мотиви провлаче се и одређени историјски догађаји, попут смрти Мерилин Монро, атентата на Џона Кенедија, убиства Мартина Лутера Кинга, слетање на месец Нила Армстронга и поједине историјске личности (Конрад Хилтон, Ричард Никсон, Одри Хепберн, Грејс Кели, Мухамед Али, Касијус Клеј...)